VEGA og VUF Empire præsenterer
Oplev fremtidens musiktalenter til VUF Empire presents i Ideal Bar

*Musikbureauet VUF Empire, som står bag navne som Sebastian Lind og Barbara Moleko, samler den 3. december de bedste af selskabets upcoming artister til en koncertaften VEGAs Ideal Bar Live. Oplev fremtidens bud på kunstnere som en af de første.*

**VUF Empire præsenterer fremtidens nye navne**
[VUF Empire](http://vuf-empire.dk/) indtager Ideal Bar med en lille håndfuld talentfulde artister, som de mener, kommer til at præge musikbranchen i fremtiden. Musikbureauet, der står bag artister som Barbara Moleko og Sebastian Lind, afholder for første gang VUF Empire presents i Ideal Bar den 3. december.

VUF Empire presents bliver en musikfyldt aften dedikeret til selskabets upcomming artister. Med eventet vil musikbureauet præsentere nye talenter, som man kommer til at lægge mærke til i fremtiden - både i ind- og udland.

**Kunstnerudviklingen er vigtig for VUF Empire**
”*Artisternes udvikling er en central del af arbejdet for VUF Empire. For det er de færreste artister, der straks går hen og bliver en succes med det samme.* *At skabe autentiske og holdbare artister kræver artist development, tålmodighed og mere tid, end man måske begriber*”, udtaler Jonas Vuf Højgaard, ejer af VUF Empire.

At artisternes udvikling tager tid, ses tydeligt i forhold til Barbara Moleko, der blev signet til VUF Empire to år inden, at hun slog igennem. Selvom hun er et velkendt navn i dag, var hun igennem en udvikling for at nå til det stadie, hvor hun slog igennem. ”*Det samme gælder for Sebastian Lind*”, pointerer Jonas Vuf Højgaard, der signede Sebastian Lind tre år inden, han brød igennem i 2012.

**Talentfulde navne præsenteres på aftenen**
”*Drivkraften og motivationen bag VUF Empire, er at skabe artister fra bunden frem for at overtage eksisterende artisters karrierer. Derfor bestræber vi os på at være med fra start til slut. VUF Empire er en familie, og jeg glæder mig meget til at præsentere vores nye frø for et publikum for første gang i København*”, afslutter Jonas Vuf Højgaard.

Hvem der skal optræde til VUF Empire presents, vil musikbureauet ikke ud med. Det skal være en overraskelse for publikum, men de garanterer høj kunstnerisk kvalitet.

**Fakta om arrangementet:**

VUF Empire Presents

Tirsdag den 3. December 2013 kl. 20.00

Ideal Bar Live, Enghavevej 40, 1674 København V

50 kr. + gebyr

Forsalg via VEGAs hjemmeside og Billetnet.

[Læs mere på om VUF Empire presents og køb billet til arrangementet](http://vega.dk/arrangementer/vuf-empire-presents-13020.html)

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

nl@vega.dk - 3326 0946